**Annankankaan tuulipuisto** on Pohjois-Pohjanmaalla Raahen Annankankaalla sijaitseva tuulivoimapuisto, jossa toimii 10 tuulivoimalaitosta. Niiden kokonaiskapasiteetti on 3,45 megawattia ja vuosituotanto noin 115 gigawattituntia. Tuulivoimapuiston on rakennuttanut Suomen Hyötytuuli Oy, joka myös omistaa ne.

Yleistä
-------

Annankankaan tuulivoimapuisto sijaitsee noin 25 kilometriä Raahen kaupungista kaakkoon päin. Voimalaitosalue on 2,4 kilometriä pitkä, 2,3 kilometriä leveä, ja sen kaikki voimalat sisältävän alueen pinta-ala on noin 2,5 neliökilometriä. Voimala-alue sijaitsee kartan paikannimistön mukaan Viitanevan, Pölkkykorven, Annankankaan, Pytinkikankaan ja Tynnyrinnevan ympäristössä, joka kohoaa yli 100 metrin korkeuteen mpy.. Puiston luoteispuolella kulkee paikallinen yhdystie 18558, josta voimala-alueelle on rakennettu huoltotiet hyödyntäen alueella jo aikaisemmin olevia tiepohjia.

Tuulivoimalaitokset ovat kaikki tanskalaisen Vestasin valmistamia Vestas V126/3450-mallia, jonka napakorkeus on 147 metriä, tuuliturbiinin halkaisija 126 metriä ja kapasiteetti 3,45 megawattia.

Tuulipuiston oma sähköasema sijaitsee Pölkkykorvessa, josta on kolmen kilometrin yhdyslinja kantaverkon Kokkola–Muhos-päälinjaan. Kukin tuulivoimala on liitetty sähköasemaan maakaapelilla, jossa sähköä siirretään 20 kilovoltin jännitteellä. Sähköaseman muuntamo nostaa jännitteen 110 kilovoltin jännitteeseen, josta alkaa Kokkola–Muhos-päälinjaa seuraava siirtolinja Siikajoen Ruukin sähköasemalle. Sielä tuulipuiston tuottama sähkö syötetään valtakunnan verkkoon.

Rakentaminen ja laajentaminen
-----------------------------

Tuulipuiston suunnittelu on aloitettu 2010-luvun alussa. Osakaavan muutoksesta ilmoitettiin toukokuussa 2011. Ympäristövaikutuksien selostus (YVA) valmistui huhtikuussa 2013  ja kaavaehdotus esiteltiin syyskuussa 2014 , joka sitten hyväksyttiin Raahen kaupunginvaltuustossa lokakuussa 2014 .

Puiston pääurakoitsijana toimi Eltel Networks ja sähkölaitteet toimitti ABB. Hankkeen kustannus oli 50 miljoonaa euroa. Tuulipuisto vihittiin käyttöön 17.10.2017.

Katso myös
----------

* Luettelo Suomen tuulivoimaloista

Lähteet
-------

1. 1 2 3 4  Annankankaan tuulipuisto vihittiin käyttöön Raahessa *hyotytuuli.fi*. Pori:  Hyötytuuli Oy. Viitattu 17.10.2017.
2. 1 2 3 4 5  Vestas V126/3450 *thewindpower.net*. Ranska. Viitattu 31.10.2023. (englanniksi)
3. 1 2 3 4 5  Annankankaan tuulivoimapuiston osayleiskaava (PDF) (s. 4, 10, 38–43) *kaavaehdotus*.  19.5.2014. Raahe:  FCG Suunnittelu ja tekniikka Oy. Viitattu 4.11.2023.
4. 1 2 3 4 5  Annankangas, Raahe (sijainti maastokartalla) *Karttapaikka*. Helsinki:  Maanmittauslaitos. Viitattu 3.11.2023.
5. 1 2 3 4 5  Annankankaan tuulipuisto *hyotytuuli.fi*. Pori:  Hyötytuuli Oy. Viitattu 2.11.2023.
6. 1 2  Sulameri, Toni: Merituulivoimaa Suomesta (PDF) *isuu.com*.  2017. Pori:  Prizztech Oy. Viitattu 31.10.2023.
7. ↑  Raahen itäiset tuulivoimapuistot (PDF) (Ympäristövaikutusten arviointiselostus) *metsa.fi*.  2013. FCG Finnish Consulting Group Oy. Viitattu 4.11.2023.
8. ↑  Annankankaan tuulivoimapuisto *metsa.fi*.  2015 ?. Helsinki:  Metsähallitus. Viitattu 4.11.2023.

Aiheesta muualla
----------------

* Hyötytuuli Oy:n kotisivut
* Hyötytuuli Oy: valokuvia (valitse valikosta, valokuvia)
* Voimalaitokset *fingrid.fi*. Helsinki:  FINGRID. Viitattu 2.11.2023.
* Raahen itäiset tuulivoimapuistot (PDF) (Ympäristövaikutusten arviointiselostus) *metsa.fi*.  2013. FCG Finnish Consulting Group Oy.